stanford-oval/wikipedia huggingface dataset:
อีดีอีสโมตรี
ที่มาของชื่อเรื่อง

ชื่อเรื่องของบทภาพยนตร์นี้นั้นมีที่มามาจากบทที่ 6 ของ หนังสือวิวรณ์ (Book of Revelation หรือ  The Apocalypse of John) ซึ่งในตอนที่ 1, 3, 5, และ 7 ได้มีการระบุถึงคำว่า Come and See (กรีก: Ἐρχου καὶ ἴδε, Erchou kai ide) ซึ่งเป็นคำเชื้อเชิญให้เฝ้าดูการทำลายล้างโลกของ 4 จตุรอาชาแห่งวันโลกาวินาศ (Four Horsemen of the Apocalypse) นอกจากนี้ข้อความในวิวรณ์ 6 ตอนที่ 7-8 ยังถูกนำไปใช้เป็นส่วนหนึ่งของบทภาพยนตร์ดังกล่าวด้วยเช่นกัน
"เมื่อพระองค์ทรงแกะตราดวงที่สี่นั้นแล้ว ข้าพเจ้าก็ได้ยินเสียงสัตว์ตัวที่สี่ร้องว่า "มาเถอะ" แล้วข้าพเจ้าก็แลเห็น และดูเถิด ม้าสีกะเลียวตัวหนึ่งเข้ามา ผู้ที่นั่งบนหลังม้านั้นมีชื่อว่ามัจจุราช และแดนคนตายก็ติดตามมาด้วย พระองค์ทรงให้ทั้งสองนี้มีอำนาจล้างผลาญแผ่นดินโลกได้หนึ่งในสี่ส่วน ด้วยคมดาบ ด้วยความอดอยาก ด้วยโรคระบาด และด้วยสัตว์ร้ายแห่งแผ่นดิน"
นักแสดง

Aleksey Kravchenko รับบท Flyora
Olga Mironova รับบท Glafira/Glasha
Liubomiras Laucevičius รับบท Kosach
Valeriy Kravchenko รับบท Kosach's dubbing
Vladas Bagdonas รับบท Roubej
Jüri Lumiste รับบท young  German officer
Evgeniy Tilicheev รับบท Collaborator
Viktor Lorents รับบท the German commander
รางวัล

| รางวัล | รางวัล> วันที่รับรางวัล | รางวัล> สาขา | รางวัล> ผู้ถูกเสนอชื่อและผู้รับรางวัล | รางวัล> ผล |
| --- | --- | --- | --- | --- |
| เทศกาลภาพยนตร์นานาชาติมอสโกครั้งที่ 14 | 12 กรกฎาคม ค.ศ. 1985 | โกลเด้นไพรซ์ | Elem Klimov | ชนะ |
| เทศกาลภาพยนตร์นานาชาติมอสโกครั้งที่ 14 | 12 กรกฎาคม ค.ศ. 1985 | FIPRESCI prize | Elem Klimov | ชนะ |
แหล่งข้อมูลอื่น

อีดีอีสโมตรี ที่อินเทอร์เน็ตมูวีเดตาเบส
อีดีอีสโมตรี ที่ออลมูวี (rating 4.5/5)
ภาค 1 ที่ยูทูบ และ ภาค 2 ที่ยูทูบ ของ อีดีอีสโมตรี ทางช่องมอสฟิล์ม
4 จตุรอาชาแห่งวันโลกาวินาศ - ความตาย, ความอดอยาก, สงคราม และโรคระบาด, ภาพวาดโดย Viktor Vasnetsov ปี ค.ศ. 1887
เสน่ห์

ความสวย จัดเป็นเสน่ห์อย่างหนึ่ง
เสน่ห์ หมายถึง คุณลักษณะหรือสิ่งที่ทำให้คนรู้สึกประทับใจ ดึงดูด หรือหลงใหลในตัวบุคคล สิ่งของ หรือสถานที่ใดสถานที่หนึ่ง อาจเป็นเรื่องที่สัมผัสได้ทั้งทางกายภาพ (รูปร่าง หน้าตา) หรือทางจิตใจ (บุคลิก ความคิด ทัศนคติ)
โมเสส

| โมเสส |
| --- | --- |
โมเสสกับบัญญัติสิบประการ ภาพโดยฟิลลีป เดอ ช็องปาญ
เกิด: โกเชน, อียิปต์ตอนล่าง, จักรวรรดิอียิปต์
เสียชีวิต: เทือกเขาเนโบ, โมอับ
สัญชาติ: ยิว
มีชื่อเสียงจาก: ศาสดา
คู่สมรส:   ศิปโปราห์  สตรีชาวคูชิ 
บุตร:   เกอร์โชม  เอลีเอเซอร์ 
บิดามารดา:   อัมราม (พ่อ)  โยเคเบด (แม่) 
ญาติ:   อาโรน (พี่ชาย)  มิเรียม (พี่สาว) 
โมเสสกับแผ่นจารึก, พ.ศ. 2202 (1659), โดยแร็มบรันต์
โมเสสเมื่อลงมาหลังจากเข้าเฝ้าพระเจ้าที่ภูเขาซีนาย, พ.ศ. 2181 (1638), โดย ไรเบรา เดอ โจเซ
รูปปั้นของโมเสส โดยมีเกลันเจโล
โมเสส (ศัพท์ศาสนายูดาห์และศาสนาคริสต์) หรือ มูซา (ศัพท์จากภาษาอาหรับ) (อังกฤษ: Moses; ฮีบรู: מֹשֶׁה; อาหรับ: موسى มูซา) เป็นผู้บัญญัติกฎและผู้เผยพระวจนะแก่วงศ์วานอิสราเอล ซึ่งเป็นที่มาของคัมภีร์โทราห์ในศาสนายูดาห์ หรือคัมภีร์เบญจบรรณในคัมภีร์ไบเบิลภาคพันธสัญญาเดิมของศาสนาคริสต์ อีกทั้งยังเป็นเราะซูลของอัลลอฮ์ตามคติของศาสนาอิสลาม และเป็นศาสดาตามคติของศาสนาบาไฮ
ศาสนาอับราฮัม > ในศาสนายูดาห์และศาสนาคริสต์

อัตชีวประวัติของโมเสสที่ได้บันทึกไว้ในคัมภีร์โทราห์และคัมภีร์ไบเบิลภาคพันธสัญญาเดิม (หมวดเบญจบรรณห้าเล่มแรกที่เชื่อกันว่าโมเสสเป็นผู้เรียบเรียงขึ้น)
ศาสนาอับราฮัม > ในศาสนายูดาห์และศาสนาคริสต์ > โม‌เสส​หนี​ไป​มี‌เดียน

เมื่อ​โม‌เสส​โต​ขึ้น ท่าน​ไป​หา​พวก​พี่‍น้อง เห็น​พวก‍เขา​ต้อง​ทำ​งาน​หนัก โม‌เสส​เห็น​คน​อียิปต์​คน​หนึ่ง​กำลัง​ตี​คน​ฮีบรู ซึ่ง​เป็น​ชน‍ชาติ​เดียว​กับ​ตน ท่าน​มอง​ซ้าย​มอง​ขวา​เห็น​ว่า​ไม่‍มี​ใคร​อยู่ จึง​ฆ่า​คน​อียิปต์​นั้น แล้ว​ซ่อน​ศพ​ไว้​ใน​ทราย เมื่อ​โม‌เสส​ออก​ไป​อีก​ใน​วัน‍รุ่ง‍ขึ้น ก็​เห็น​คน​ฮีบรู​สอง​คน​ต่อ‍สู้​กัน​อยู่ จึง​ตัก‍เตือน​คน​ที่​ทำ​ผิด​นั้น​ว่า “ท่าน​ตี​พี่‍น้อง​ของ​ท่าน​เอง​ทำไม?” เขา​ตอบ​ว่า “ใคร​ตั้ง​เจ้า​ให้​เป็น​เจ้า‍นาย​และ​เป็น​ตุลา‌การ​ปก‍ครอง​เรา? เจ้า​ตั้ง‍ใจ​จะ​ฆ่า​ตัว​ข้า​เหมือน​ที่​ได้​ฆ่า​คน​อียิปต์​คน​นั้น​หรือ?” โม‌เสส​ก็​กลัว คิด​ว่า “เรื่อง​นั้น​คง​รู้​กัน​ทั่ว​แล้ว​แน่ ๆ”
เมื่อ​ฟา‌โรห์​ทรง​ทราบ​เรื่อง​ก็​หา​ช่อง‍ทาง​ประ‌หาร​โม‌เสส แต่​โม‌เสส​หนี​ฟา‌โรห์​ไป​อยู่​ใน​แผ่น‍ดิน​มี‌เดียน เขา​นั่ง‍ลง​ที่​ริม​บ่อ‍น้ำ​แห่ง​หนึ่ง ปุ‌โร‌หิต​ของ​คน​มี‌เดียน​มี​บุตร‍หญิง​เจ็ด​คน หญิง​เหล่า‍นั้น​พา​กัน​มา​ตัก‍น้ำ​ใส่​ราง​ให้​ฝูง‍แพะ‍แกะ​ของ​บิดา​กิน เวลา​นั้น​มี​พวก​คน​เลี้ยง​แกะ​มา​ไล่​หญิง​เหล่า‍นั้น โม‌เสส​จึง​ลุก‍ขึ้น​ช่วย​พวก​นาง และ​ให้​สัตว์​ของ​พวก​นาง​กิน​น้ำ เมื่อ​หญิง​เหล่า‍นั้น​กลับ​ไป​หา​เร‌อู‌เอล​ผู้​เป็น​บิดา ท่าน​ถาม​ว่า “วัน‍นี้​ทำไม​พวก‍เจ้า​จึง​กลับ​เร็ว​นัก?” พวก​นาง​ตอบ​ว่า “มี​ชาย​อียิปต์​คน​หนึ่ง​ช่วย​เรา​พ้น​จาก​มือ​ของ​พวก​คน​เลี้ยง​แกะ ทั้ง​ยัง​ตัก‍น้ำ​ให้​เรา และ​ให้​ฝูง‍แพะ‍แกะ​กิน​ด้วย” บิดา​จึง​ถาม​บุตร‍หญิง​ของ​ท่าน​ว่า “ชาย​คน​นั้น​อยู่​ที่​ไหน? ทำไม​จึง​ทิ้ง​เขา​ไว้​ล่ะ? ไป​เชิญ​เขา​มา​รับ‍ประ‌ทาน​อาหาร​สิ” โม‌เสส​ก็​ตก‍ลง‍ใจ​อาศัย​อยู่​กับ​เร‌อู‌เอล แล้ว​เร‌อู‌เอล​ก็​ยก​ศิป‌โป‌ราห์​บุตร‍สาว​ให้​เป็น​ภรรยา​ของ​โม‌เสส นาง​ก็​คลอด‍บุตร‍ชาย​คน​หนึ่ง โม‌เสส​ตั้ง‍ชื่อ​ว่า เกอร์‌โชม เพราะ​ท่าน​กล่าว​ว่า “ข้าพ‌เจ้า​เป็น​คน‍ต่าง‍ด้าว​ใน​ต่าง‍แดน”
หลาย​ปี​ผ่าน​ไป กษัตริย์​อียิปต์​ก็​สิ้น‍พระ‍ชนม์ ชน‍ชาติ​อิสรา‌เอล​ทุกข์​ระทม​เพราะ​การ​เป็น​ทาส จึง​ร้อง‍คร่ำ‍ครวญ เสียง​ร่ำ‍ร้อง‍ขอ​ความ​ช่วย‍เหลือ​เพราะ​การ​เป็น​ทาส​นี้ ดัง​ขึ้น​ไป​ถึง​พระ‍เจ้า พระ‍เจ้า​ทรง​ได้‍ยิน​เสียง​คร่ำ‍ครวญ​ของ​พวก‍เขา จึง​ทรง​ระลึก‍ถึง​พันธ‌สัญญา​ที่​พระ‍องค์​ได้​ทรง​ทำ​ไว้​กับ​อับ‌รา‌ฮัม อิส‌อัค และ​ยา‌โคบ พระ‍เจ้า​ทอด‍พระ‍เนตร​ชน‍ชาติ​อิสรา‌เอล แล้ว​พระ‍เจ้า​ทรง​ทราบ​ถึง​สภาพ​ความ​เป็น​ไป​ของ​พวก‍เขา
ศาสนาอับราฮัม > ในศาสนายูดาห์และศาสนาคริสต์ > ทรงเรียกโมเสส

ภายหลังจากฟาโรห์สิ้นพระชนม์ วงศ์วานอิสราเอลก็คร่ำครวญกับพระเจ้า พระองค์จึงทรงระลึกถึงชนชาวอิสราเอล พระองค์จึงทรงไปปรากฏต่อหน้าโมเสส เพื่อเป็นผู้นำอิสราเอลให้ออกจากอียิปต์ ไปยังดินแดนคานาอัน อันเป็นดินแดนที่พระเจ้าทรงสัญญาไว้กับอับราฮัมว่าจะยกให้แก่พงศ์พันธุ์ของท่าน
เมื่อพระเจ้าทรงเรียกโมเสสนั้น ทรงกระทำหมายสำคัญ 3 ประการเพื่อให้โมเสสตอบรับหน้าที่นี้ หมายสำคัญทั้งสามประการได้แก่
พระเจ้าทรงให้โมเสส โยนไม้เท้าลงบนพื้น และไม้เท้านั้นก็กลายเป็นงู และเมื่อโมเสสจับหางงู งูนั้นก็กลายเป็นไม้เท้าดังเดิม
พระเจ้าทรงให้โมเสส สอดมือไว้ที่อก เมื่อชักมือออกมา มือนั้นก็กลายเป็นเรื้อน และเมื่อสอดมือไว้ที่อกอีกครั้ง มือนั้นก็เป็นปกติ
พระเจ้าทรงให้โมเสสตักน้ำมา และเทลงบนพื้น น้ำนั้นก็กลายเป็นเลือดบนดินนั้น
แต่ถึงกระนั้น โมเสส ก็ยังคงมีข้อต่อรองกับพระเจ้า ด้วยโมเสสบอกว่าตนเองพูดไม่เก่ง เกรงว่าชาวอิสราเอลจะไม่ยอมฟัง พระเจ้า จึงให้อาโรน พี่ชายของโมเสส ซึ่งเป็นคนพูดเก่ง เป็นผู้ช่วยของเขา
ดังนั้นโมเสสจึงได้ลาพ่อตา และเดินทางกลับไปยังอียิปต์ และพบกับอาโรนเพื่อทำตามพระประสงค์ของพระเจ้าให้สำเร็จต่อไป เมื่อโมเสสได้ไปเข้าเฝ้าฟาโรห์ที่อียิปต์ครั้งนี้ โมเสสมีอายุ 80 ปี และอาโรนมีอายุ 83 ปี
ศาสนาอับราฮัม > ในศาสนายูดาห์และศาสนาคริสต์ > เหตุการณ์สำคัญ

เมื่อโมเสสเข้าเฝ้าฟาโรห์ในครั้งนั้น(ซึ่งอยู่ในรัชสมัยฟาโรห์รามเสสที่ 2) โมเสสทูลขอให้ฟาโรห์ปล่อยอิสราเอลให้ไปนมัสการพระเจ้าในถิ่นทุรกันดาร (ทะเลทราย) ฟาโรห์มีพระทัยแข็งกระด้าง และไม่ยินยอมให้อิสราเอลไป ในครั้งนั้น โมเสส และ อาโรน จึงได้รับบัญชาจากพระเจ้าในการทำให้เกิดภัยพิบัติแห่งอียิปต์ 10 ประการ จนในที่สุด ฟาโรห์ และเหล่าข้าราชบริพารจึงพากันขับไล่อิสราเอลออกไปจากอียิปต์
ก่อนภัยพิบัติครั้งสุดท้าย พระเจ้าทรงให้โมเสสนำอิสราเอลประกอบพิธีปัสคาขึ้น เพื่อเป็นสัญลักษณ์ความเป็นอิสราเอลไว้ เพื่อในคืนนั้นพระเจ้าจะผ่านเลยบ้านที่มีเลือดแกะปัสคาป้ายอยู่ แต่บ้านชาวอียิปต์พระเจ้าจะทรงนำเอาบุตรหัวปีของพวกเขาไป พิธีปัสคา จึงเป็นพิธีที่อิสราเอลเฉลิมฉลองถึงเหตุการณ์ความเป็นไท ในครั้งนี้
เมื่อเดินทางมาริมทะเลแดง กองทัพอียิปต์ก็ติดตามอิสราเอลมา เพื่อตามอิสราเอลกลับไปเป็นทาสดังเดิม ครั้งนี้ พระเจ้าทรงให้โมเสสชูไม้เท้าขึ้นเหนือน้ำ ทำให้ทะเลแดงแหวกออก เป็นทางเดินให้อิสราเอลเดินข้ามไป แต่เมื่อกองทัพอียิปต์จะข้ามตาม ทะเลก็กลับคืนดังเดิม และท่วมกองทัพอียิปต์ตายไปเสียสิ้น
เมื่อเดินทางถึงภูเขาซีนาย พระเจ้าทรงเรียกโมเสส ขึ้นไปเข้าเฝ้าพระพักตร์พระองค์ แบบหน้าต่อหน้า และที่ภูเขาซีนายนี่เอง ที่พระเจ้าทรงประทานบัญญัติ 10 ประการมาให้อิสราเอล และประทานกฎหมายข้อบังคับต่าง ๆ ให้แก่พวกเขา
เมื่อออกเดินทางจากภูเขาซีนาย ก็เข้าสู่เขตแดนคานาอัน ในครั้งนั้น โมเสสส่งผู้สอดแนม จากบรรดาหัวหน้าในคนอิสราเอล จำนวน 12 คน (ตามเผ่าของอิสราเอล) ไปดูลาดเลาในคานาอัน ในจำนวนนั้น ยกเว้น โยชูวา และ คาเล็บ ต่างพากันให้ร้ายแก่แผ่นดินคานาอันนั้น เป็นเหตุให้คนอิสราเอลทั้งหลายไม่ยอมเดินทางเข้าแผ่นดินคานาอันตามที่พระเจ้าทรงบัญชา เหตุการณ์ครั้งนั้น ทำให้อิสราเอลต้องใช้ชีวิตอยู่ในทะเลทราย เป็นเวลา 40 ปี นับตามจำนวนวันที่ผู้สอดแนมเดินทางไปดูลาดเลาแผ่นดินนั้น และบรรดาอิสราเอลที่มีอายุเกิน 20 ปีในวันนั้น ยกเว้น โยชูวา และ คาเล็บ ล้วนไม่มีใครได้เข้าไปในแผ่นดินคานาอันเลย
ขณะเมื่ออยู่ในทะเลทราย ช่วง 40 ปีอันโหดร้ายนั้น ครั้งหนึ่งเกิดการกันดารน้ำ ชาวอิสราเอลจึงมาต้ดพ้อโมเสส ในครั้งนี้พระเจ้าตรัสสั่งให้โมเสส ออกไป "บอก" ก้อนหินให้หลั่งน้ำ เพื่อได้มีน้ำใช้ แต่ครั้งนั้นอิสราเอลทำให้โมเสส และอาโรนโกรธอย่างมาก จึงใช้ไม้เท้า ตี หินสองครั้ง น้ำจึงไหลออกมา  เหตุการณ์ครั้งนั้น พระเจ้านับว่าทั้งสองไม่เชื่อฟังพระองค์ อาโรนและโมเสสจึงไม่ได้สิทธิในการเข้าไปในแผ่นดินคานาอัน
ศาสนาอับราฮัม > ในศาสนายูดาห์และศาสนาคริสต์ > ชีวิตครอบครัว

เมื่อโมเสสไปอาศัยอยู่กับ เรอูเอล ปุโรหิตแห่งเมืองมีเดียนนั้น เยโธร ได้ยก ศิปโปราห์ บุตรสาวของตนให้โมเสส และมีบุตร ชื่อ เกอร์โชม
ศาสนาอับราฮัม > ในศาสนายูดาห์และศาสนาคริสต์ > บั้นปลายชีวิต

โมเสสใช้เวลาปกครองอิสราเอล และนำอิสราเอลเดินทางผ่านทะเลทราย เป็นเวลา 40 ปี เมื่อท่านอายุได้ 120 ปี ก็สิ้นชีวิต โดยมิได้เข้าไปในแผ่นดินคานาอัน แผ่นดินแห่งพันธสัญญาของพระเจ้า เพราะการไม่เชื่อฟังพระเจ้าเพียงครั้งเดียว ตามบันทึกพระคัมภีร์กล่าวว่า ศพของโมเสส ถูกฝังไว้ในเขตแดนก่อนเข้าแผ่นดินคานาอันนั่นเอง
ศาสนาอับราฮัม > ในศาสนาอิสลาม

บทความหลัก: มูซา
มูซาถูกกกล่าวถึงในอัลกุรอานมากกว่าบุคคลอื่น ๆ และมีการรายงานชีวิตของท่านมากกว่านบีคนอื่น ๆ ในศาสนาอิสลาม มีการอธิบายมูซาในรูปแบบคล้ายกับศาสดามุฮัมมัด มูซาได้รับการกล่าวถึงเป็นทั้งนะบี (ศาสดา) และเราะซูล (ศาสนทูต) คำหลังใช้เรียกศาสดาที่นำคัมภีร์และธรรมบัญญัติแก่ประชาชนของตน
ชื่อมูซาปรากฏในอัลกุรอานถึง 502 ครั้ง เหตุการณ์หลักส่วนใหญ่ในชีวิตของโมเสสที่พบในคัมภีร์ไบเบิลสามารถพบได้ในบทต่าง ๆ (ซูเราะฮ์) ของอัลกุรอาน ยกเว้นเรื่องราวการพบอัลคิฎร์ที่ไม่พบในพระคัมภีร์
ในส่วนเรื่องราวที่พบในอัลกุรอาน พระเจ้าสั่งให้โยเคเบดวางโมเสสลงในหีบและปล่อยให้ไหลไปตามแม่น้ำไนล์ ปล่อยให้อยู่ในความคุ้มครองของพระเจ้า อาซิยะฮ์ พระมเหสีฟาโรห์ พบโมเสสลอยอยู่ในแม่น้ำไนล์ พระองค์ทรงโน้มน้าวให้ฟาโรห์รับเขาเป็นลูกชาย เนื่องจากทั้งคู่ไม่มีลูก
กุรอานยังเน้นย้ำถึงภารกิจของโมเสสในการเชิญฟาโรห์ให้ยอมรับดำรัสจากพระเจ้า และให้ปลดปล่อยวงศ์วานอิสราเอล และในอัลกุรอานยังระบุอีกว่า โมเสสส่งเสริมให้วงศ์วานอิสราเอลเข้าไปในคะนาอัน แต่พวกเขาไม่เต็มใจที่จะต่อสู้กับชาวคะนาอัน โดยกลัวความพ่ายแพ้ โมเสสจึงขอต่ออัลลอฮ์ให้แยกตนกับอาโรนจากวงศ์วานอิสราเอลผู้ละเมิด ซึ่งภายหลังกลุ่มชนอิสราเอลต้องร่อนเร่เป็นเวลา 40 ปี
มีฮะดีษหนึ่งที่ระบุถึงการพบปะกับระหว่างมูซากับมุฮัมมัดบนชั้นฟ้า ส่งผลให้ชาวมุสลิมถือปฏิบัติละหมาด 5 เวลาทุกวัน ฮัสตัน สมิธกล่าวว่า สิ่งนี้เป็น "หนึ่งในเหตุการณ์สำคัญในชีวิตของมุฮัมมัด"
ตามธรรมเนียมอิสลามบางส่วน เชื่อว่ามีการฝังร่างของมูซาที่มะกอมอันนะบีมูซา ใกล้เจริโค
แหล่งข้อมูลอื่น

Book XVI, Chapter II in Geographica by Strabo, 1st century, 1932 translation. Moses is mentioned
| ด ค กผู้เผยพระวจนะในคัมภีร์ฮีบรู / พันธสัญญาเดิม |
| --- | --- |
ยุคก่อนปฐมบรรพบุรุษ:  อาเบล‡  เอโนค‡  โนอาห์‡ (ในวรรณกรรมรับบี) 
ปฐมบรรพบุรุษ / ปฐมบรรพสตรี:  อับราฮัม  อิสอัค  ยาโคบ  ซาราห์ฺ 
ผู้เผยพระวจนะ ของวงศ์วานอิสลาเอลในโทราห์:  โมเสส (ในวรรณกรรมรับบี)  อาโรน  มิเรียม  เอลดาดและเมดาด  ฟีเนหัส 
ถูกกล่าวถึงใน หมวดผู้เผยพระวจนะยุคแรก:  โยชูวา  เดโบราห์  กิเดโอน  แซมสัน  เอลคานาห์  ฮันนาห์  อาบีกายิล  ซามูเอล  กาด  นาธัน  ดาวิด  ซาโลมอน  เยดูธูน  อาหิยาห์  เชไมยาห์  เอลียาห์  เอลีชา  อิดโด  ฮานานี  เยฮู  มีคายาห์  ยาฮาซีเอล  เอลีเอเซอร์บุตรโดดาวาหุ  เศคาริยาห์บุตรเยโฮยาดา  ฮุลดาห์ 
ผู้เผยพระวจนะใหญ่:  อิสยาห์ (ในวรรณกรรมรับบี)  เยเรมีย์  เอเสเคียล  ดาเนียล‡ (ในวรรณกรรมรับบี) 
ผู้เผยพระวจนะน้อย:  โฮเชยา  โยเอล  อาโมส  โอบาดีห์  โยนาห์ (ในวรรณกรรมรับบี)  มีคาห์  นาฮูม  ฮาบากุก  เศฟันยาห์  ฮักกัย  เศคาริยาห์  มาลาคี 
ลัทธิโนอาห์:  เบโอร์  บาลาอัม  โยบ (ในวรรณกรรมรับบี) 
อื่น ๆ:  อามอส  เบเออรี  บารุค  อากูร์  อุรียาห์  บุซี  โมรเดคัย  เอสเธอร์ (ในวรรณกรรมรับบี)  เอสรา  เนหะมีย์  รูธ  โอเดด  อาซาริยาห์ 
 ชื่อเอียงแสดงถึงบุคคลที่สถานะผู้เผยพระวจนะไม่ได้รับการยอมรับในระดับสากล  ‡ แสดงถึงบุคคลที่มีสถานะผู้เผยพระวจนะเฉพาะในศาสนาคริสต์ 
| ด ค กหีบแห่งพันธสัญญา |
| --- | --- |
บุคคล:  โมเสส  ปุโรหิต  มหาปุโรหิตแห่งอิสราเอล  ชาวอิสราเอล  ชาวเลวี  เบซาเลล  เผ่ายูดาห์  โอโฮลีอับ  โคฮาท  เผ่าเลวี  เยเรมีย์  โยชูวา  ซามูเอล  อุสซาห์  โซโลมอน  จักรพรรดิเมเนลิกที่ 1 
ฝาหีบ:  พระที่นั่งกรุณา  เครูบ 
เนื้อหา:  แผ่นศิลาพระโอวาท  บัญญัติ 10 ประการ  มานา  ไม้เท้าอาโรน 
สถานที่:  ภูเขาซีนาย ภูเขาซีนายในคัมภีร์ไบเบิล  ภูเขาโฮเรบ  เยรีโค  แม่น้ำจอร์แดน  อภิสุทธิสถาน  พลับพลา  อัย  ชิโลห์  กิเบอาห์  กิลกาล  เอเบนเอเซอร์  ฟีลิสเตีย  เบธเชเมช  คีริยาทเยอาริม  เนินพระวิหาร  โดมแห่งศิลา  บ่อวิญญาณ  อาสนวิหารชาทร์  Tana Qirqos  โบสถ์พระนางมารีแห่งไซออน 
ที่เกี่ยวข้อง:  The Sign and the Seal (หนังสือปี ค.ศ. 1992) 
| ด ค กหนังสือเฉลยธรรมบัญญัติ |
| --- | --- |
บท:  1–3  3–7  7–11  11–16  16–21  21–25 (22)  26–29  29–30  31  32  32  33  33–34 
พาราชาห์:  Devarim  Va'etchanan  Eikev  Re'eh  Shofetim  Ki Teitzei  Ki Tavo  Nitzavim  Vayelech  Haazinu  V'Zot HaBerachah 
สถานที่:  คาเดช  ภูเขาซีนาย  ภูเขาเนโบ  โมอับ 
บุคคล:  โมเสส  โยชูวา 
ศัพท์:  การรวบรวมอิสราเอล  ชาวเลวี  ชาวอิสราเอล  เชอร์ดิม  เทศกาลของชาวยิว  ธรรมบัญญัติ  บทเพลงของโมเสส  บัญญัติ 10 ประการ  ปุโรหิต  พลับพลา  เสาอาเช-ราห์  โอ คนอิสราเอล จงฟังเถิด 
ต้นฉบับ:  4Q41  4Q122  Papyrus Fouad 266  Papyrus Rylands 458 
← หนังสือกันดารวิถี (บทที่ 36)หนังสือโยชูวา (บทที่ 1) →
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  ชิลี  สเปน  ฝรั่งเศส  BnF data  อาร์เจนตินา  กาตาลุญญา  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  ออสเตรเลีย  โปแลนด์  รัสเซีย 
ประชาชน:  Deutsche Biographie 
อื่น ๆ:  SNAC  İslâm Ansiklopedisi 
มะกอมอันนะบีมูซา เจริโค
อาคารธนาคารกลางอิรัก

| ธนาคารกลางอิรัก |
| --- | --- |
برج البنك المركزي العراقي
th
ข้อมูลทั่วไป
สถานะ: ก่อสร้าง
สถาปัตยกรรม: เดคอนสตรักทีฟ, ฟูทูริสต์
ที่อยู่: อัลจาดรียะอ์ แบกแดด
เมือง: แบกแดด
ประเทศ:  อิรัก
พิกัด:  33°17′20.3″N 44°23′4.2″E﻿ / ﻿33.288972°N 44.384500°E﻿ / 33.288972; 44.384500
เริ่มสร้าง: 2018
คาดว่าจะแล้วเสร็จ: 2024
ค่าก่อสร้าง: $772,000,000
เจ้าของ: ธนาคารกลางอิรัก (CBI)
ความสูง: 170m
ข้อมูลทางเทคนิค
จำนวนชั้น: 35
พื้นที่แต่ละชั้น: 93,552 m2 (1,006,985 sq ft)
การออกแบบและการก่อสร้าง
สถาปนิก: ซาฮา ฮาดิด
ผู้รับเหมาก่อสร้าง: Daax construction
เว็บไซต์
https://cbi.iq/
อาคารธนาคารกลางอิรัก (อาหรับ: برج البنك المركزي العراقي, อังกฤษ: Central Bank of Iraq Tower) หรือรู้จักในชื่อ ตึกซาฮา ฮาดิด (อังกฤษ: Zaha Hadid Tower) เป็นตึกระฟ้าความสูง 37 ชั้น ตั้งอยู่บนฝั่งแม่น้ำทีกรีส ในเขตอัลจาดีรียะอ์ แบกแดด ประเทศอิรัก เมื่อสร้างแล้วเสร็จ อาคารนี้จะเป็นอาคารที่ใหญ่ที่สุดอันดับสองของประเทศ รองจากอีวันทาวเวอร์ในเอร์บริล และสูงที่สุดในแบกแดดด้วยความสูง 170 เมตร
ธนาคารกลางอิรัก (CBI) ได้ว่าจ้างสถาปนิกชาวอิรัก-อังกฤษ ซาฮา ฮาดิด ในปี 2010 เพื่ออกแบบโครงการนี้ และนำเสนอโครงการในปี 2011 กระนั้น การก่อสร้างเริ่มต้นในช่วงปลายปี 2018 และตั้งใจว่าจะแล้วเสร็จในปี 2024 โดยอาคารนี้จะใช้งานเป็นสำนักงานใหญ่ของธนาคารกลางอิรัก ซึ่งเป็นธนาคารแห่งชาติของประเทศ นอกจากพื้นที่สำนักงานแล้ว ยังออกแบบให้มีพิพิธภัณฑ์ พื้นที่สาธารณะ ไปจนถึงศูนย์ข้อมูล
ลักษณะโครงนอกของอาคารนั้นสร้างขึ้นให้เลียนแบบเชิงแนวคิดมาจากการสะท้อนแสงของแสงอาทิตย์บนผืนน้ำของแม่น้ำทีกรีสเบื้องล่าง
จีนไทเปในเวิลด์เกมส์ 2025

| จีนไทเป ในเวิลด์เกมส์ 2025 |
| --- | --- |

รหัสประเทศ: TPE
เอ็นโอซี: คณะกรรมการโอลิมปิกจีนไทเป
ณ เฉิงตู, ประเทศจีน 7 สิงหาคม ค.ศ. 2025 (2025-08-07) – 17 สิงหาคม ค.ศ. 2025 (2025-08-17)
นักกีฬา: 16 คน (ชาย 8 คน / หญิง 8 คน) ใน 2 ชนิดกีฬา
การเข้าร่วมแข่งขันเวิลด์เกมส์
1981 1985 1989 1993 1997 2001 2005 2009 2013 2017 2022
จีนไทเป จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025
ผู้เข้าร่วมแข่งขัน

รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา
| ชนืดกีฬา | ชาย | หญิง | รวม |
| --- | --- | --- | --- |
| คอร์ฟบอล | 7 | 7 | 14 |
| วูซู | 1 | 1 | 2 |
| รวม | 8 | 8 | 16 |
วูซู

จีนไทเปผ่านเข้ารอบการแข่งขันวูซูได้สำเร็จ โดยจบการแข่งขันในการแข่งขันชิงแชมป์โลก 2023
| นักกีฬา | รายการ | รอบคัดเลือก> คู่ต่อสู้ | รอบคัดเลือก> ผลการแข่งขัน | รอบชิงชนะเลิศ> คู่ต่อสู้ | รอบชิงชนะเลิศ> ผลการแข่งขัน |
| --- | --- | --- | --- | --- | --- |
|  | แซนต้าชาย รุ่นน้ำหนัก 70 กก. |  |  |  |  |
|  | แซนต้าหญิง รุ่นน้ำหนัก 52 กก. |  |  |  |  |
คาสต์

คาสต์
คาสต์ (อังกฤษ: Karst) เป็นลักษณะของหินปูนที่ถูกน้ำ ละลายหินออกไปจนเหลือหินเป็นลักษณะตะปุ่มตะป่ำ เต็มไปด้วยหลุมบ่อ ถ้ำและทางน้ำใต้ดินที่ละลายเอาเนื้อหินปูนแทรกซึมหายลงไป พื้นที่แบบนี้มักเป็นที่แห้งแล้งและมีธารน้ำที่น้ำไหลลงที่ต่ำในหน้าฝน แต่ตอนปลายธารน้ำมุดดินหายไปหมด คำนี้แต่เดิมใช้แค่ที่ราบสูงคาสต์อันเป็นที่ราบสูงหินปูนชายฝั่งทะเลเอเดรียติก ในเขตประเทศยูโกสลาเวียในปัจจุบัน
ในประเทศไทยมีลักษณะของคาสต์คล้ายกันนี้แต่มีบริเวณที่เล็กกว่า อยู่ที่อำเภอเมืองพังงา จังหวัดพังงา, อำเภอร่อนพิบูลย์ จังหวัดนครศรีธรรมราช และปรากฏเป็นหย่อม ๆ ทางตะวันตกของอำเภอฝาง จังหวัดเชียงใหม่
การกรรโชก

การกรรโชก คือการปฏิบัติที่มุ่งหวังผลประโยชน์ (เช่น เงินหรือสินค้า) โดยใช้การบังคับหรือการข่มขู่ ในเขตอำนาจศาลส่วนใหญ่ การกระทำนี้ถือเป็นความผิดทางอาญา โดยรูปแบบที่ง่ายและพบได้บ่อยที่สุดของการกรรโชกคือการปล้น แม้ว่าการข่มขู่โดยไม่มีมูลความจริงเพื่อให้ได้เปรียบในธุรกิจที่ไม่เป็นธรรมก็ถือเป็นรูปแบบหนึ่งของการกรรโชกเช่นกัน
การกรรโชกบางครั้งถูกเรียกว่า "การคุ้มครองแบบเรียกค่าคุ้มครอง" เนื่องจากผู้ที่กระทำมักอ้างข้อเรียกร้องของตนว่าเป็นการจ่ายเงินเพื่อ "การคุ้มครอง" จากภัยคุกคามที่อาจมาจากบุคคลอื่น อย่างไรก็ตาม คำดังกล่าวเป็นเพียงการหลีกเลี่ยงอันตรายจากกลุ่มเดียวกันที่เรียกร้อง และสิ่งนี้มักจะสื่อโดยนัยอยู่ในข้อเสนอ "การคุ้มครอง" การกรรโชกทรัพย์มักเป็นพฤติกรรมขององค์กรอาชญากรรม. ในบางเขตอำนาจศาล การได้มาซึ่งผลประโยชน์ไม่ได้จำเป็นสำหรับการกระทำความผิด เพียงแค่การข่มขู่หรือใช้ความรุนแรงโดยอ้างถึงความต้องการทรัพย์สินเพื่อหยุดการใช้ความรุนแรงในอนาคตก็เพียงพอที่จะถือว่าเป็นการกรรโชกได้แล้ว การเรียกร้อง หมายถึงไม่เพียงแค่การกรรโชกทรัพย์หรือการเรียกร้องและการได้มาซึ่งสิ่งของบางอย่างโดยใช้กำลัง แต่นอกจากนั้น ในความหมายอย่างเป็นทางการคำนี้ยังหมายถึงการก่อให้เกิดสิ่งที่ไม่พึงประสงค์ เช่น ความเจ็บปวดและความทรมาน หรือการทำให้ใครบางคนต้องทนกับสิ่งที่ไม่พึงประสงค์
ทีเชิร์ต

ทีเชิร์ต วิกิพีเดีย
ทีเชิร์ต (อังกฤษ: T-shirt หรือ tee shirt) หรือ เสื้อยืด คือเสื้อที่ส่วนใหญ่จะไม่มีกระดุม ปกเสื้อ และกระเป๋า โดยมีลักษณะคอกลมและแขนสั้น ซึ่งแขนของเสื้อส่วนใหญ่จะไม่เลยข้อศอก ถ้าเกินกว่านั้นจะเรียกเสื้อทีเชิร์ตแขนยาว
เสื้อทีเชิร์ตโดยทั่วไปจะทำจากผ้าฝ้าย หรือ ผ้าใยสังเคราะห์ โดยมากแล้วทีเชิร์ตจะมีการออกแบบลายด้วยตัวหนังสือหรือรูปภาพ
และนิยมใส่กันทั้งผู้ชายและผู้หญิง ทุกกลุ่มอายุ รวมทั้งทารก วัยรุ่น และผู้ใหญ่
ประวัติ

แนวความคิดการผลิตเสื้อทีเชิร์ตมาจาก ชั้นใน ซึ่งพัฒนามาจากเสื้อชั้นใน เสื้อนั้นมีมาตั้งแต่ยุคอียิปต์โบราณ และค่อย ๆ ได้รับความนิยม จนกระทั่งในศตวรรษที่ 19 ต้นกำเนิดของทีเชิร์ตก็ได้เกิดขึ้น โดยมีการอ้างสถานที่เกิดอย่างน้อยก็ในแคลิฟอร์เนีย และ สหราชอาณาจักร ในช่วงราวปี 1913 ถึง 1948 ซึ่งในช่วงนั้นได้มีการพัฒนาไปอย่างช้า ๆ
จากข้อมูลหลาย ๆ แห่ง มีการอ้างว่า สถานที่ ๆ เป็นต้นกำเนิดแนวความคิดของทีเชิร์ตจริง ๆ เห็นจะเป็นที่สหรัฐอเมริกา ระหว่างสงครามโลกครั้งที่ 1 เมื่อทหารอเมริกัน ได้สังเกตว่า ทหารยุโรปได้ใส่เสื้อในจากผ้าฝ้ายเบา ขณะที่ทหารอเมริกันเปียกเหงื่อกับชุดที่ทำจากขนสัตว์ ตั้งแต่นั้นมาพวกเขาก็ได้เปลี่ยนมาใช้ผ้าฝ้าย ซึ่งสะดวกสบายขึ้นและได้รับความนิยมในหมู่ชาวอเมริกัน เพราะเนื่องจากรูปลักษณ์ของเสื้อจึงได้เรียกว่าเสื้อ ทีเชิร์ต (T-shirt) ที่มาขอชื่อนั้น ไม่ชัดเจน แต่ส่วนใหญ่จะมาจากรูปร่าง ของเสื้อที่มีลัษณะเป็นตัว "T" และชัดเจนขึ้นเมื่อในกองทัพเรียกเสื้อนี้ว่า "training shirt" (เสื้อสำหรับฝึก)
ในปี 1932 ฮาวเวิร์ด โจนส์ขอให้บริษัทผลิตกางเกงในอย่าง จ็อกกี้ ผลิตเสื้อที่ซับเหงื่อสำหรับทีม ยูเอสซี ฟุตบอล ที่อาจเรียกได้ว่าเป็นทีเชิร์ตยุคใหม่
ในช่วงสงครามโลกครั้งที่ 2 ทีเชิร์ตได้กลายเป็นเสื้อมาตรฐานทั่วไป ในกองทัพสหรัฐอเมริกาและนาวิกโยธิน ถึงแม้ว่าทีเชิร์ตจะเป็นชั้นใน แต่ทหารส่วนใหญ่ก็มักจะใส่โดยไม่มีเสื้อเชิร์ตนอก และด้วยเหตุที่ภาพที่ปรากฏต่อสาธารณะบ่อยขึ้น ที่นายทหารใส่เสื้อทีเชิร์ตกับกางเกงขายาว และเป็นที่ยอมรับทีละน้อย จนเมื่อนิตยสารไลฟ์ ฉบับวันที่ 13 กรกฎาคม ค.ศ. 1942 ขึ้นหน้าปกทหารที่ใส่เสื้อทีเชิร์ต และเขียนข้อความว่า "Air Corps Gunnery School"
หลังสงครามโลกครั้งที่สอง ทีเชิร์ตได้ปรากฏโดยไม่มีเสื้อเชิร์ตนอกคลุม ในปี 1948 ผู้สมัครประธานาธิบดี โธมัส อี. ดีวเวย์ ผลิตเสื้อเชิร์ต "Dew It for Dewey" ขึ้น ได้รับการบันทึกว่าเป็นเสื้อยืดสกรีนตัวหนังสือตัวแรก (ปัจจุบันเก็บไว้อยู่ที่สถาบันสมิทโซเนียนของอเมริกา)  และต่อมาในปี 1952 ก็ได้ผลิตทีเชิร์ต "I Like Ike" เพื่อสนับสนุน Dwight D. Eisenhower และ จอห์น เวย์น, มาร์ลอน แบรนโด และเจมส์ ดีน ก็ได้ใส่เสื้อตัวนี้ปรากฏตัวในโทรทัศน์ด้วย ซึ่งเป็นที่ตกตะลึงของประชาชน จนกระทั่งในปี 1955 จึงเป็นที่ยอมรับ
ในปัจจุบันเสื้อยืดมักสกรีนข้อความและลวดลายเพื่อให้เหมาะสมกับความเชื่อ รสนิยมของผู้สวมใส่ เช่น เสื้อยืดวงดนตรีต่าง ๆ และเนื่องจากราคาถูกและสามารถทำได้ง่ายจึงมักทำเป็นของที่ระลึก ของแจกของแถม ของขวัญ เป็นที่ประชาสัมพันธ์ ที่โฆษณา ส่วนข้อความที่ได้รับความนิยมในการเขียนบนทีเชิร์ต เช่น “ฉันหัวใจเอ็นวายซี” รวมถึงลายล้อเลียนต่าง ๆ ที่ตามมา หรือข้อความ “staying alive” ที่ได้รับความนิยมช่วงหนึ่งในกรุงเทพ
เสื้อทีเชิร์ตมีหลายรูปแบบไม่ว่าจะเป็นในแบบลวดลายต่าง ๆ เช่น ลายการ์ตูน ลายดอกไม้ ลายรูปดารา ลายธรรมชาติ และอื่น ๆ อีกมากมายและเป็นที่นิยมในทุกสมัยไม่ว่าจะเป็นเด็ก ผู้ใหญ่ วัยไหน ๆ ก็สวมใส่ได้เพราะเสื้อยืดจะมีราคาถูกไม่แพงมากนักสามารถหาสวมใส่ได้ง่ายโดยทั่วไป
วันทีเชิร์ตในประเทศเยอรมนี
มนฤดี ยมาภัย

| มนฤดี ยมาภัย |
| --- | --- |
เกิด: 11 สิงหาคม พ.ศ. 2505 (62 ปี) จังหวัดพระนคร ประเทศไทย
อาชีพ: นักแสดง ผู้จัดละคร
ปีที่แสดง: พ.ศ. 2511–2549
ผลงานเด่น: ดาวพระศุกร์ (2523)   อุบัติเหตุ (2526)   น้ำผึ้งขม (2529)   บ้านทรายทอง (2530)   สวรรค์เบี่ยง (2531)  ใครกำหนด  (2533)   ภาพอาถรรพ์ (2535)   นางทิพย์ (2535)   นางทาส (2536)   กระสือ (2537)   ปราสาทสีขาว (2538)
สังกัด: สถานีโทรทัศน์สีกองทัพบกช่อง 7 (2523–2531, 2535-2540) สถานีวิทยุโทรทัศน์ไทยทีวีสีช่อง 3 (2532–2534)
เมขลา: ผู้แสดงนำหญิงดีเด่น พ.ศ. 2536 – นางทาส
มนฤดี ยมาภัย (เกิด 11 สิงหาคม พ.ศ. 2505) ชื่อเล่น ตุ๋ย เป็นนักแสดงและผู้จัดละครชาวไทย เป็นนางเอกยอดนิยมช่วงหนึ่ง ที่มีผลงานสร้างชื่อจากละครโทรทัศน์ ดาวพระศุกร์ (2523) และมีผลงานการแสดงมากมายเช่น นักรักรุ่นกระเตาะ, นักเลงตราควาย, นิสิตใหม่, แม่จอมยุ่ง, กุ๊กมือเก่า, บัวขาว ฯลฯ
ประวัติ

มนฤดี ยมาภัย (ตุ๋ย) เกิดเมื่อวันเสาร์ที่ 11 สิงหาคม 2505 มีพี่น้อง 4 คน เป็นผู้ชาย 1 คน หญิง 3 คน เป็นหลานแท้ ๆ ของ คุณป้าผุสดี สังวริบุตร ภรรยาของ ไพรัช สังวริบุตร เจ้าของบริษัทดาราฟิล์ม จบการศึกษาจากวิทยาลัยพณิชยการพระนคร (ปัจจุบันคือมหาวิทยาลัยเทคโนโลยีราชมงคลพระนคร) เล่นละครมาตั้งแต่ยังเด็ก คือ เรื่อง พระทิณวงศ์  และแสดงภาพยนตร์เรื่องแรกคือ "น้ำเซาะทราย" เมื่ออายุ 11 ขวบ เป็นนางเอกภาพยนตร์เต็มตัวเรื่องแรก ตอนอายุ 16 ปี เรื่อง "กาม" จากนั้นมีชื่อเสียงโด่งดังจากละครช่อง 7 เรื่อง ดาวพระศุกร์ คู่กับ พล พลาพร และต่อด้วย ดอกโศก คู่กับพระเอกคนเดียวกันจนกลายเป็นคู่ขวัญทางทีวี ซึ่งสองเรื่องนี้ได้กลับมาทำเป็นภาพยนตร์จอเงินอีกครั้ง ต่อมามีผลงานทางภาพยนตร์จอเงิน กับละครจอแก้วทางช่อง 7 และช่อง 3 อีกหลายเรื่อง ก่อนจะผันตัวไปเป็นผู้จัดละครค่ายพีดี วีดีโอ โปรดักชั่น  ภายหลังไปปฏิบัติธรรมที่วัดป่าบ้านตาด จ.อุดรธานี ของหลวงตามหาบัว ญาณสัมปันโน และหันหลังจากวงการมายาในที่สุด
ผลงาน > ภาพยนตร์

2516 น้ำเซาะทราย
2521 กาม แสดงร่วมกับ สรพงศ์ ชาตรี, เปียทิพย์ คุ้มวงศ์, มานพ อัศวเทพ, วิยะดา อุมารินทร์, อดุลย์ ดุลยรัตน์, นิรุตติ์ ศิริจรรยา, เมตตา รุ่งรัตน์, ดามพ์ ดัสกร, ภิญโญ ทองเจือ, กำธร สุวรรณปิยะศิริ, มารศรี, สมศักดิ์ ชัยสงคราม, ทัศน์วรรณ เสนีย์วงศ์ ณ อยุธยา, เศรษฐา ศิระฉายา และ ชัยรัตน์ เทียบเทียม
2522 หมอซ้ง
2522 เตือนใจ คดีที่ไม่มีวันลืม
2522 นักรักรุ่นกระเตาะ คู่กับ เอกรัฐ ศรีเบญจรัตน์, ไพโรจน์ ใจสิงห์, ชัยรัตน์ เทียบเทียม, ดอน สอนระเบียบ และ เศรษฐา ศิระฉายา
2524 ดาวพระศุกร์ คู่กับ พล พลากร, พรเทวา คุณากร, ศศิวรรณ นันทิยารักษ์, อดุลย์ ดุลยรัตน์, กำธร สุวรรณปิยะศิริ, จุรี โอศิริ, ล้อต๊อก และ ชูศรี มีสมมนต์
2525 ดอกโศก
2525 มัจจุราชสีน้ำผึ้ง
2525 หลานสาวคุณหญิง
2525 รักต้องหึง
2526 หนูเป็นสาวแล้ว คู่กับ สรพงศ์ ชาตรี, ลินดา ค้าธัญเจริญ, ธิติมา สังขพิทักษ์, ปัญญา นิรันดร์กุล, ส.อาสนจินดา, เมตตา รุ่งรัตน์, ชูศรี มีสมมนต์ และ มาลี เวชประเสริฐ
2526 แม่กระชังก้นรั่ว
2526 นักเลงตราควาย คู่กับ สรพงศ์ ชาตรี, อำภา ภูษิต, พยัคฆ์ รามวาทิน, นิภาพร นงนุช, สมศักดิ์ ชัยสงคราม และ รัตนาภรณ์ อินทรกำแหง
2526 แม่จอมยุ่ง
2526 กุ๊กมือเก่า
2526 ผู้ยิ่งใหญ่ทั้ง 9 คู่กับ ทูน หิรัญทรัพย์, นาท ภูวนัย, เศรษฐา ศิระฉายา, นิภาพร นงนุช, มานพ อัศวเทพ, ธิติมา สังขพิทักษ์, สมภพ เบญจาธิกุล, ลักษณ์ อภิชาติ, ฤทธิ์ ลือชา และ สมควร กระจ่างศาสตร์
2526 นิสิตใหม่
2526 หลงเสียงนาง
2526 ไผ่ลำพอง คู่กับ สรพงศ์ ชาตรี, เด๋อ ดอกสะเดา, ดี๋ ดอกมะดัน, เปียทิพย์ คุ้มวงศ์, สมศักดิ์ ชัยสงคราม, มารศรี ณ บางช้าง และ ไกรสร แสงอนันต์
2526 บัวขาว
2526 ยูงรำแพน